കാപ്പുപറന്പില് വാനരശല്യം മണ്ണാര്ക്കാട് : തിരുവിഴാംകുന്ന് കാപ്പുപറന്പില് പൊട്ടിച്ചിറ പാടത്തു വാനരശല്യം രൂക്ഷമായി. പാലേങ്ങാട്ടുപറന്പില് അബ്ദുള്ള, ചെട്ടിയന്പറന്പില് മുസ്തഫ, ചെട്ടിയന്പറന്പില് ഷിഹാബുദ്ധീന് തുടങ്ങി നിരവധി കര്ഷകരുടെ തെങ്ങ് കൃഷിയിടത്തിലാണ് കൂട്ടമായിറങ്ങിയ കുരങ്ങുകള് നാശം വിതച്ചിരിക്കുന്നത്. കാട്ടാനകളും പന്നിയുമെല്ലാം കൃഷിയിടത്തിലിറങ്ങാതിരിക്കാന് ഫലപ്രദമായി വൈദ്യുത കന്പിവേലി കെട്ടാം. എന്നാല് കുരങ്ങുകള് കൃഷിയിടത്തിലിറങ്ങാതിരിക്കാന് എന്തുചെയ്യുമെന്നറിയാത്ത അവസ്ഥയിലാണ് കര്ഷകര്. അന്പതോളം വരുന്ന വാനരകൂട്ടമാണ് എത്തുന്നത്. ബഹളം വച്ചാലും ആട്ടിയാലും ഒന്നും ഇവ തിരിച്ചു പോവില്ലെന്ന് കര്ഷകര് പറയുന്നു. ഇളനീര് മുതല് വിളഞ്ഞ തേങ്ങ വരെ നശിപ്പിക്കുന്നുണ്ടെന്നും കര്ഷകര് പറയുന്നു. വനംവകുപ്പ് വിഷയത്തിലിടപ്പെട്ട് ശാശ്വത പരിഹാരം കാണണമെന്ന് കര്ഷകര് ആവശ്യപ്പെട്ടു.